CELEX: 31983R2550
Language: el
Date: 1983-09-12 00:00:00
Title: Κανονισμός (ΕΟΚ) αριθ. 2550/83 της Επιτροπής της 12ης Σεπτεμβρίου 1983 για την τρίτη τροποποίηση του κανονισμού (ΕΟΚ) αριθ. 1058/77 περί των χαρακτηριστικών των ελαιολάδων και ορισμένων προϊόντων που περιέχουν ελαιόλαδο, και για την τροποποίηση της ονοματολογίας του Κοινού Δασμολογίου όσον αφορά το ελαιόλαδο

Avis juridique important

|

31983R2550

Κανονισμός (ΕΟΚ) αριθ. 2550/83 της Επιτροπής της 12ης Σεπτεμβρίου 1983 για την τρίτη τροποποίηση του κανονισμού (ΕΟΚ) αριθ. 1058/77 περί των χαρακτηριστικών των ελαιολάδων και ορισμένων προϊόντων που περιέχουν ελαιόλαδο, και για την τροποποίηση της ονοματολογίας του Κοινού Δασμολογίου όσον αφορά το ελαιόλαδο  

Επίσημη Εφημερίδα αριθ. L 252 της 13/09/1983 σ. 0007 - 0007 Ισπανική ειδική έκδοση: Κεφάλαιο 03 τόμος 29 σ. 0003  Πορτογαλική ειδική έκδοση : Κεφάλαιο 03 τόμος 29 σ. 0003 

***** ΚΑΝΟΝΙΣΜΟΣ (ΕΟΚ) αριθ. 2550/83 ΤΗΣ ΕΠΙΤΡΟΠΗΣ  της 12ης Σεπτεμβρίου 1983  για την τρίτη τροποποίηση του κανονισμού (ΕΟΚ) αριθ. 1058/77 περί των χαρακτηριστικών των ελαιολάδων και ορισμένων προϊόντων που περιέχουν ελαιόλαδο, και για την τροποποίηση της ονοματολογίας του Κοινού Δασμολογίου όσον αφορά το ελαιόλαδο  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1413/82 (2), και ιδίως το άρθρο 13 παράγραφος 4 και το άρθρο 18 παράγραφος 3,  Εκτιμώντας:  ότι το παράρτημα VI του κανονισμού (ΕΟΚ) αριθ. 1058/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2538/80 (4), καθόρισε τη μέθοδο που πρέπει να χρησιμοποιηθεί για την έρευνα των σαπώνων στα ελαιόλαδα· ότι η πείρα έδειξε ότι μπορούν να επιτευχθούν ορισμένα εκ παραδρομής θετικά αποτελέσματα για τα μειονεκτικά παρθένα ελαιόλαδα και τα ακαθάριστα πυρηνέλαια· επομένως, εν αναμονή πιο προσαρμοσμένης αναλυτικής μεθόδου, πρέπει να τροποποιηθεί το παράρτημα VI του εν λόγω κανονισμού και να προστεθεί παρατήρηση που αφορά την ερμηνεία των αποτελεσμάτων·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα VI του κανονισμού (ΕΟΚ) αριθ. 1058/77, προστίθεται η εξής σημείωση:  «Σημείωση:  Ορισμένα μειονεκτικά παρθένα ελαιόλαδα και ορισμένα ακαθάριστα πυρηνέλαια είναι δυνατόν να δώσουν κατά την έρευνα εκ παραδρομής θετικά αποτελέσματα· στην περίπτωση αυτή, για μια ορθή ταξινόμηση του ελαιολάδου, πρέπει να λαμβάνεται υπόψη το σύνολο των αναλυτικών αποτελεσμάτων που είναι διαθέσιμο, και ιδίως ο βαθμός οξύτητας.»  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Βρυξέλλες, 12 Σεπτεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 162 της 12. 6. 1982, σ. 6.  (3) ΕΕ αριθ. L 128 της 24. 5. 1977, σ. 6.  (4) ΕΕ αριθ. L 259 της 2. 10. 1980, σ. 24.